Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: költségét fedezze az állam. Ennek módja, hogy a költségmentesség alkalmazásáról szóló 6/1986. (VI. 26.) IM rendelet 2. §
Paragraph Index: 434

(1) bek.-t további alponttal kiegészítve a sértettet kártérítési igénye érvényesítése során tárgyi költségmentesség illesse meg. Az Igazságügyi Minisztérium az I. változatot nem tartotta elfogadhatónak, mert az a polgári jogi követelések behajtásának egy részét elkülönítetten szabályozná. Álláspontjuk szerint a II. változat elfogadása, a tárgyi költségmentesség körének kiterjesztése, olyan költségvetési terhekkel jár, ami az ajánlásban foglaltak teljesítését nem teszi lehetővé. Az országgyűlési biztos 1997-ben első ajánlását és második ajánlásának II. változatát fenntartotta. Hosszas, több lépcsős egyeztetés után a minisztérium elfogadta a 14/1994. (IX. 8.) IM rendelet módosítására vonatkozó első ajánlást. A második ajánlással kapcsolatos egyeztetésbe az IM a PM-et is bevonta, mivel a költségmentesség kiterjesztésével kapcsolatos ajánlás a költségvetés kiadásait növeli. Ennek eredményeként megegyezés született az illetéktörvény és az IM rendelet módosítására. Az egyeztetés értelmében a bűncselekménnyel okozott kár megtérítésére irányuló követelések behajtásának költségmentességével kapcsolatban elfogadták az 1997. évi CIX. tv.-t. Így az illetékekről szóló 1990. év XCIII. tv. 62. § (1) bek. c) pontja úgy módosult, hogy a feleket jövedelmi és vagyoni viszonyaikra való tekintet nélkül illetékfeljegyzési jog illeti meg a bűncselekményből — ide nem értve a személy életében, testi épségében vagy egészségében 1999/18/II. szám okozott kárt —, valamint a szabálysértésből származó kár megtérítése iránti igény esetén is. Elkészült a költségmentességnek a bírósági eljárásban történő alkalmazásáról szóló

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes